ועדת הכלכלה, כנסת 18, פרוטוקול מספר 296, 2010-07-13 08:30

יצחק וקנין: בוקר טוב.

יצחק וקנין: אני פותח את ישיבת ועדת הכלכלה.

יצחק וקנין: על סדר היום הצעת חוק רשות התעופה האזרחית (תיקון), התש"ע-2010 - דיון שהתחלנו בשבוע שעבר.

יצחק וקנין: אנחנו בינתיים קיבלנו לידינו את הדוח של סיטרמן, וגם את ניתוח העצמאות התקציבית של רשות התעופה האזרחית לפי הצעת חוק רשות התעופה האזרחית.

יצחק וקנין: אני מבקש לקרוא את הסעיף.

רננה שחר: "תיקון חוק רשות התעופה האזרחית 30 – בחוק רשות התעופה האזרחית, התשס"ה-2005, בסעיף 9, האמור בו יסומן "(א)", ואחריו יבוא: "(ב) לעניין תקציב הרשות, יקראו את סעיפים 9, 11 ו-12 לחוק יסודות התקציב, התשמ"ה-1985, כך: (1) בסעיף 9, ברישה, במקום "או עם ממונה אחר על סעיף תקציב, לפי העניין" יקראו "ועם מנהל הרשות"; (2) בסעיף 11 (א), במקום "השר הנוגע בדבר או ממונה אחר על סעיף תקציב" יקראו "מנהל הרשות"; (3) בסעיף 12(ד), במקום "השר הנוגע בדבר או ממונה אחר על סעיף תקציב" יקראו "מנהל הרשות".

רננה שחר: "

יצחק וקנין: רבותי, האם יש הערות לסעיפים?

יצחק וקנין: אין הערות.

יצחק וקנין: אנחנו נאשר את סעיפים (1), (2) ו-(3), וזה בעצם מה שיש, נאשר את כל ההצעה.

יצחק וקנין: מי בעד? מי נגד?

יצחק וקנין: ה צ ב ע ה בעד – 1 נגד – אין נמנעים – אין הצעת חוק רשות התעופה האזרחית (תיקון), התש"ע-2010 אושרה להעלאה לקריאה שנייה ולקריאה שלישית.

יצחק וקנין: הסעיפים אושרו.

יצחק וקנין: אם כן, סיימנו את העניין של תיקון חוק רשות התעופה האזרחית.

לאה ורון: זה עולה בימים הקרובים לקריאה השנייה ושלישית במליאת הכנסת.

יצחק וקנין: לפי מה שאומרת לי מנהלת הוועדה, נוכל להביא את הצעת החוק לפני היציאה לפגרה.

איתי עצמון: נעשה כל מאמץ.

יצחק וקנין: השבוע הבא הוא השבוע האחרון במושב זה של מליאת הכנסת, ואני מקווה שנוכל להביא את הצעת החוק הזו לקריאה שנייה ושלישית, ולאשר אותה.

יצחק וקנין: אוקיי, תודה.